**Runātāju teksts titriem:**

KN:

*Latvenergo* turpina attīstīt savu ražošanas portfeli, kas nākotnē sastāvēs no ūdens, saules un vēja atjaunīgās enerģijas resursiem.

Mēs plānojam attīstīt 1000 MW atjaunīgās enerģijas jaudas. Šogad mēs esam piedzīvojuši lielu izrāvienu tieši saules enerģijas attīstībā, un šis ir pieaugošs attīstības sektors visā Baltijā. Mums drīzumā sekos vēl lielāki projekti.

AP:

Sveicieni visiem no tās vietas, kur Latvija sākas, jo mūsu novadā ir robežstabs ar numuru viens, un tas nozīmē, ka mums vajag stabilitāti un enerģiju. Un, ja būs parks un baterijas, tad būs stabilitāte, nevis tikai viens parks.

Es no sirds priecājos un ar prātu saprotu – jo vairāk komponentes, jo tā lieta ir stabilāka, drošāka un ilgtspējīgāka.

Mājās no dižpilsētas, šķērsojot mūsu Dienvidkurzemes robežu vai pagasta robežu, tikko redz, kā griežas vējiņi, kā mīļi to sauc – tā tūlīt jau būsim mājās.

KN: Ar šo parku *Latvenergo* paplašina saules parku dimensiju. Šis parks ir tilts uz mūsu nākotnes ambīcijām veidot trīs enerģiju – saules, ūdens un vēja – ražošanas portfeli. Hibrīdparks nozīmē pakāpties augstāk par mūsu esošajiem saules parkiem. Saules parka lomu palielināt, saules paneļiem pievienojot uzkrājošu bateriju un iespēju balansēt elektroapgādi. Jeb, citiem vārdiem sakot, nākotnē šajā parkā uzkrātā enerģija varēs tikt izmantota arī tad, kad saule nespīdēs un citi saules parki enerģiju neražos.

Mēs ar šo parku mainām saules parku jēdzienu. Nākotnē šajā hibrīdparkā, kas būs mūsu pirmais hibrīdparks Latvijā, ražosim saules enerģiju un uzglabāsim, ražosim vēja enerģiju un uzglabāsim vēja enerģiju.

Enerģētikas attīstība ir tiešā mērā korelējama ar uzkrāšanas tehnoloģijām, īpaši attīstoties atjaunīgās enerģijas resursiem. Mēs nākotnē plānojam palielināt mūsu atjaunīgās enerģijas portfeli, nodrošinot vairāk elektroenerģijas stabilai un drošai nākotnei.